Schönau-Berzdorf

Schönau-Berzdorf auf dem Eigen eller Schönau-Berzdorf er en kommune i den østlige delen av Landkreis Görlitz i Direktionsbezirk Dresden i Fristaten Sachsen. Kommunen ligger i det historiske landskapet Eigen, og er en del av forvaltningsfellesskapet Bernstadt/Schönau-Berzdorf. Kommunen har 1 680 innbyggere (31. desember 2008). 

Schönau-Berzdorf ligger i den østlige delen av kretsen, ca 9 km sørvest for Görlitz og 15 km øst for Löbau. Bundesstraße 99 og grensen mot Polen er like øst for kommunen. Kommunen grenser opp mot den sørvestlige delen av Berzdorfer See, som ble dannet som følge av driften av brunkullgruven i Berzdorf.

Kommunen består av distriktene Kiesdorf auf dem Eigen og Schönau-Berzdorf auf dem Eigen. Det sistnevnte ble opprettet i 1963 gjennom en sammenslåing av Schönau auf dem Eigen og Berzdorf auf dem Eigen. Fjellandsbyen Neuberzdorf for brunkullarbeidere ble i 1920 opprettet mellom Schönau og Berzdorf, og eksisterte frem til 1989.

Schönau-Berzdorf var en kommune i Kreis Görlitz fra 1952 til 1990, og i Landkreis Görlitz fra 1990 til 1994. Fra 1. august 1994 frem til 1. august 2008 var den vært en del av i Landkreis Löbau-Zittau, og siden 1. august 2008 har den vært en del av Landkreis Görlitz.

Referanser

Eksterne lenker 
 

Kommuner i Sachsen
Kreis Görlitz
Landkreis Löbau-Zittau
Bosetninger i Landkreis Görlitz
Kommuner etablert i 1963
1963 i Øst-Tyskland